สำนักงานสถิติแห่งชาติเผยศก.อังกฤษขยายตัว 0.5% ในไตรมาส 4
สำนักงานสถิติแห่งชาติเผยศก.อังกฤษขยายตัว 0.5% ในไตรมาส 4
28 ม.ค. 2559

สำนักงานสถิติแห่งชาติของอังกฤษ เปิดเผยว่า เศรษฐกิจอังกฤษขยายตัว 0.5% ในไตรมาส 4 ของปีที่แล้ว หลังจากเติบโต 0.4% ในไตรมาส 3 นอกจากนี้ เศรษฐกิจอังกฤษมีการขยายตัว 2.2% ในปี 58 โดยต่ำกว่าระดับ 2.9% ในปี 57 แต่ก็มีการขยายตัวเท่ากับปี 56 ซึ่งมีการเติบโตในระดับสูงเป็นอันดับ 2 ในช่วงหลังภาวะเศรษฐกิจถดถอย
การขยายตัวทางเศรษฐกิจในไตรมาส 4 สอดคล้องกับการคาดการณ์ของนักวิเคราะห์ และธนาคารกลางอังกฤษ แต่ต่ำกว่าตัวเลขคาดการณ์เบื้องต้น
การเปิดเผยตัวเลขการขยายตัวทางเศรษฐกิจที่สดใสของอังกฤษถือเป็นสัญญาณที่ดีสำหรับเศรษฐกิจของประเทศอื่นๆในยุโรป เนื่องจากอังกฤษเป็นประเทศแรกที่มีการเปิดเผยตัวเลขดังกล่าว ซึ่งบ่งชี้ว่าเศรษฐกิจไม่ได้รับผลกระทบมากนักจากความผันผวนของตลาดหุ้นทั่วโลก